
LithutotseBohlokoa
sebakengsaSechabaka
Ho Mohlomphehi Sheikh, setsebi se seholo sa bolumeli,
Abd al-Aziz bin Abdullah bin Baz,
(Allah A mo hauhele)

Lithuto tse Bohlokoa sebakeng sa 
Sechaba ka  
kakaretso 
Ka Lebitso la Allah Ea Mosa Ea Mohau 
Selelekela sa Mongoli 
Lithoriso  tsohle  ke  tsa  Allah,  Mong’a  tlholeho 
eohle  ’me  qetello  e  ntle  ke  ea  ba  ts'abang  Allah. 
Allah A romele litlhohonolofatso le khotso holim’a 
mohlanka  le  morumuoa  oa  Hae,  Moporofeta  oa 
rona  Muhammad  le  holim’a  lelapa  la  hae  le 
barutuoa ba hae kaofela. 
Ho tsoela pele: 
Ana ke mantsoe a makhuts'oanyane a hlalosang 
tse ling tsa lintho tseo ho leng bohlokoa hore batho 
ka kakaretso ba li tsebe ka tumelo ea Islam. Ke a 
rehile lebitso la: “Lithuto tse Bohlokoa sebakeng sa 
Sechaba ka Kakaretso.” 
’Me ke kopa Allah hore A etse hore Mamosleme 
ba rue molemo ka ona, le hore A a amohele ho tsoa 
ho ’na. Kannete, Ke Ea fanang haholo Ea mosa. 
Abdul  Aziz  bin  Abdullah  bin  Baz  Lithuto  tsa 
Bohlokoa sebakeng sa Sechaba ka Kakaretso

1

 
 
 

1

 Pokello ea li-Fatwa le Lingoloa tse fapaneng (3/288–298). 

Thuto ea Pele: Surah al-Fātiha le Likhaolo 
(tsa Qur'an) tse Khuts'oane. 
Surah Al-Fātihah le seo ho ka khonehang ho li-
surah (likhaolo) tse khuts'oane, ho tloha ho Surah 
Az-Zalzalah  ho  isa  ho  Surah  An-Nas,  ka  ho  ruta 
(talqeen), ho lokisa mokhoa oa ho bala, ho li ts'oara 
ka hlooho le ho hlalosa seo ho leng bohlokoa hore 
se utloisisoe. 
Thuto ea Bobeli: Lits'iea tsa Islam 
Tlhaloso ea lits'iea tse hlano tsa Islam ’me ea pele 
ebile ele kholo ka ho fetisisa ke: Ho beha bopaki ba 
hore ha ho ea lokeloang ke khumamelo (ho rapeloa) 
kantle ho Allah le hore Muhammad ke morumuoa 
oa  Allah  (oa  ho  qetela);  ka  ho  hlalosa meelelo  ea 
tsona hammoho le ho hlalosa lipehelo (shurut) tsa 
"Laa  ilaha  illallah"  ʼme  moelelo  oa  eona  ke:  “Laa 
ilaha” (ha ho molimo o lokeloang ke khumamelo) ke 
ho latola tsohle tse rapeloang ntle le Allah, “illallah” 
(kantle  ho  Allah)  ke  ho  tiisa  hore  borapeli  bo 
ts'oanetse ho lebisoa ho Allah Feela A Inoosi, A se 
nang  molekane  (Bomolimong,  Borapeling, 
Mabitsong  le  Boleng  ba  Hae).  Haele  lipehelo  tsa 
“Laa ilaha illallah” ke: Tsebo (ʼilm) e hanyetsang ho 
se  tsebe,  Bonnete  (Yaqīn)  bo  hanyetsang  pelaelo, 
Bohloeki (ikhlās) bo hanyetsang shirk (ho kopanya 
Allah  borapeling),  ‘Nete  (Sidq)  e  hanyetsang 
leshano, Lerato (Mahabbah) le hanyetsang lehloeo, 

Boikokobetso (Inqiyād) bo hanyetsang le ho tlohela 
(nyahlatsa),  Kamohelo  (Qabūl)  e  hanyetsang  ho 
hana, Ho latola (Kufr) tsohle tse rapeloang ntle le 
Allah.  Pokello  ea  lithothokiso  tse  akaretsang 
maemo ana: 
Tsebo, Bonnete, Bohloeki le 'Nete ea hau mmoho 
le... 
Lerato, Boinehelo le ho e Amohela (temana eo). 
Ho ile ha eketsoa ea borobeli: eleng ho latola ha hau 
tsohle...Tse rapeloang ntle le Molimo (Allah) ho tsoa 
linthong tse entsoeng melimo 
Bopaki  ba  hore  Muhammad  ke  Morumuoa  oa 
Allah, sepheeo  le  setlamo  sa  bopaki bona ke:   Ho  
lumela sohle seo  a se boletseng, ho mamela le ho 
phethahatsa sohle seo a se laetseng, ho qoba sohle 
seo a se thibetseng le ho se khalemela le hore Allah 
A se ke A rapeloa haese ka tsela eo Allah (Ea Matla 
Ohle Ea Phahameng) le morumuoa oa hae ﷺ ba e 
behileng. Ebe ho hlalosetsa moithuti lipilara tse ling 
tsa Islam, eleng: Salāh, Zakāh, Sawm Ramadān, Hajj 
Ntlong Al-Harām ho ea nang le bokhoni bo joalo. 
Thuto ea Boraro: Lits'iea tsa Īmān 
(Tumelo) 
Lipilara tsa tumelo ke tse ts'eletseng: Ho lumela 
ho Allah, ho lumela ho mangeloi a Hae, ho lumela ho 
libuka tsa Hae, ho lumela ho barumuoa ba Hae, ho 
lumela ho letsatsi la ho qetela (Letsatsi la Kahlolo), 

ho lumela ho qadar (taelo ea Allah e bileng teng pele 
ho 'mopo), e ntle le e mpe, tsohle li tsoa ho Allah Ea 
Phahameng. 
Thuto ea Bone: Likarolo tsa Tawhīd le 
likarolo tsa Shirk 
Tlhaloso  ea  likarolo  tsa  Tawhīd,  ʼme  li  tharo: 
Tawhīd  ar-Rubūbiyyah,  Tawhīd  al-Ulūhiyyah, 
Tawhīd al-Asmā’ was-Sifāt. 
1- Tawhīd ar-Rubūbiyyah  (Bonngoe  ba  Borena 
ba Allah): Ke ho lumela hore Allah Ea Phahameng 
ke ʼMopi Oa tsohle, 
’me ke Eena Ea laolang tsohle, Ha A na molekane 
ho seo. 
2-  Tawhīd  al-Ulūhiyyah  (Bonngoe  ba  Molimo 
borapeling): Ke ho lumela hore Allah ke Eena Feela 
Ea  lokelang  ho  rapeloa  ele  ka  ‘nete,  Ha  A  na 
molekane ho seo, ke moelelo oa polelo “Laa ilaha 
illallah” moelelo oa eona: (Ha ho Molimo O lokelang 
ho  rapeloa  ele  ka  ‘nete  ntle  le  Allah),  ka  hona, 
liketso tsohle tsa borapeli tse kang thapelo, ho itima 
le tse ling, li ts'oanetse ho etsetsoa Allah Feela ka 
bots'epehi, ’me ha hoa lokela hore ho fanoe ka letho 
ho tsona ho mang kapa mang ntle le Eena. 
3- Tawhīd al-Asmā’ was-Sifāt (Mabitso le Boleng 
tsa Allah): Ke ho lumela ho tsohle tse tlileng kahar’a 
Qur’ān  e  halalelang  kapa  hadith  tse  nepahetseng, 
mabapi le mabitso le boleng (seo A leng sona) tsa 

Allah,  ’me  ho  li  tiisa  ho  Allah  ka  mokhoa  o  Mo 
loketseng: ntle le ho li fetola (tahrīf), ntle  le  ho  li 
latola  (ta‘tīl),  ntle  le  ho  botsa  hore  na  li  joang 
(takyīf), ntle le ho li bapisa le tsa libōpuoa (tamthīl); 
Joalokaha Allah A itse: 
﴿















































































 ﴾ 
 “E-re, ke Allah, Ea Inoosi 1 
 Allahus-Samad  (Allah  Ea  ikemetseng,  Eo 
libopuoa tsohle li Mo hlokang, Ha A je kapa hona ho 
noa) 2 
 Ha A tsoale ebile Ha A tsoaloa 3 
 ’Me ha ho na se ts'oanang le Eena 4” [Al-Ikhlās: 
1–4] Le polelo ea Allah Ea Phahameng: 
...﴿









































 ﴾ 
 “Ha  ho  letho  le  ts'oanang  le  Eena  ’me  Ke  Ea 
Utloang, Ea Bonang.” [Ash-Shuraa: 11], Ba bang ba 
barutehi ba arotse Tawheed ka mefuta e ’meli ka ho 
kenyeletsa  Tawheed  ea  mabitso  le  boleng  kahare 
ho  Tawheed  ea  Rububiyyah  (Bonngoe  ba  Allah 
Boreneng  ba  Hae).  Ha  ho  ngangisano  ho  sena, 
hobane sepheeo sea hlaka maemong ana ka bobeli. 
Mefuta ea Shirk e meraro: Shirk e kholo,  
Shirk e nyane le Shirk e patiloeng (e ipatileng). 
Shirk  e  kholo:  E  etsa  hore  mesebetsi  eohle  e 
fetohe lefeela ’me motho ea shoang a le ho eona o 

tla lula Mollong ka ho sa feleng. Joalokaha Allah A 
boletse: 
...﴿
















































 ﴾ 
 “Hoja  ba  ne  ba  Mo  kopantse  le  ba  bang 
borapeling,  liketso  tsa  bona  tse  ntle  li  ka  be  li 
senyehile” [Al-Anʼam: 88], Hape O itse: 
﴿

































































































































﴾ 
 “Ha ho ts'oanelehe hore barapeli ba melingoana 
ba hlokomele Masājid (matlo a thapelo) a Allah ha 
ba ntse ba ipolela hore ke ba sa lumeleng; bao ke ba 
senyehetsoeng  ke  mesebetsi  ea  bona  'me  ba  tla 
phela mollong ka ho sa feleng 17” [At-Tawbah: 17], 
’Me ea  shoelang  ho  eona  a  ke  ke  a  ts'oareloa ’me 
Jannah  (Leholimo) e thibetsoe ho eena, joalokaha 
Allah A boletse: 
﴿





























































... ﴾ 
 “Ruri Allah Ha A ts'oarele hore A kopanngoe (le 
eng  kapa  eng)  borapeling  empa  O  ts'oarela  se  ka 
tlaase ho moo ho eo A mo ratang...” [An-Nisa: 48], 
Le polelo ea Hae e reng: 
...﴿































































































﴾ 
 “...Ruri  mang  kapa  mang  ea  kopanyang  Allah 

borapeling,  ruri  Allah  O  mo  thibetse  ho  kena 
Jannah, 'me lehae la hae ke Mollo (Jahannam), 'me 
baetsalibe ha ba na bathusi” [Al-Ma’idah: 72] 
Har’a  Mefuta  ea  eona  ke:  Ho  kopa  bafu, 
lits'oants'o, ho batla thuso ho tsona, ho hlapanya ka 
tsona,  ho  etsa  mahlabelo  bakeng  sa  tsona  le  tse 
ts'oanang le tseo. 
Shirk  e  nyane:  Ke  ntho  e  netefalitsoeng  ke 
litemana  tsa  Buka  (Qur'an)  kapa  Sunnah  hore  ke 
Shirk empa  ha e  ts'oane  le  Shirk e  kholo; joaloka 
Riyaa (thotlolo  liketsong tse ling tsa borapeli), ho 
hlapanya ka ntho e 'ngoe eseng ka Allah le ho re: 
"Seo Allah le motho ea itseng ba se rerileng kapa ba 
se laetseng (sea etsahala)" le tse ts'oanang le tseo; 
ho latela polelo ea Moporofeta ﷺ: 

































































 
 “Ntho eo ke e ts'abang haholo ho lona ke shirk e 
nyane.” 
Ha a botsoa ka eona, a re: “Ke Riyaa (thotlolo)”

1

 
E  tlalehiloe  ke  Imam  Ahmad,  At-Tabarani  le  Al-
Bayhaqi,  ho  tsoa  ho  Mahmud  bin  Labid  Al-Ansari 
(Eka Allah A ka khahlisoa ke eena) ka lethathamo le 
letle  la  phetisetso  (ea  liketsahalo).  Al-Tabarani  o 
boetse  a  e  tlaleha  ka  lethathamo  le  letle  la 
 

1

 E tlalehiloe ke Imam Ahmad (5/428), Al-Tabarani ho Al-Kabir (4/338) le 
Al-Bayhaqi ho Ash-Shu’ab (14/355). O itse ho Majma’ Az-Zawa’id (1/121): 
E tlalehiloe ke Ahmad le batlalehi ba eona ke batlalehi ba Sahih. 

phetisetso, ho tsoa ho Mahmud bin Labid, ho tsoa 
ho Rafi’ bin Khadij, ho tsoa ho Moporofeta ﷺ. 
Hape oﷺ  itse: 





































 
 “Mang kapa mang ea hlapanyang ka ntho e 'ngoe 
ntle  le  Allah  o  entse  Shirk”

1

  E  tlalehiloe  ke  Imam 
Ahmad ka lethathamo le nepahetseng la phetisetso, 
ho  tsoa  ho  Umar  ibn  al-Khattab  (Eka  Allah  A  ka 
khahlisoa ke eena), ʼMe ea tlalehoa ke Abu Dawud 
le  At-Tirmidhi  ka  lethathamo  le  nepahetseng  la 
phetisetso,  ho  tsoa  ho  Ibn  Umar  (Eka  Allah  A  ka 
khahlisoa  ke  bona  ka  bobeli),  ho  tsoa  ho 
Moporofeta ﷺ: 











































 
 “Mang kapa mang ea hlapanyang ka ntho e 'ngoe 
ntle  le  Allah,  ruri  o  latotse  tumelo  kapa  o  entse 
Shirk”

2

 Le polelo ea Hae ﷺ: 




























































 
 “Le se ke la re: 'eng kapa eng eo Allah le motho 
ea  itseng  ba  se  rerileng  kapa  ba  se  laetseng  (sea 
etsahala)', empa le re: 'eng kapa  eng eo Allah A e 
ratileng le ho e laela (ea etsahala), ebe ho latela seo 
 

1

 E tlalehiloe ke Imam Ahmad (1/47). 

2

 E tlalehiloe ke Abu Dawud ka nomoro ea (3251) le At-Tirmidhi ka nomoro 
ea (1535). 

motho ea itseng a se rerileng'”

1

 E tlalehiloe ke Abu 
Dawud ka lethathamo le nepahetseng la phetisetso, 
ho tsoa ho Hudhayfah ibn al-Yaman (Eka Allah A ka 
khahlisoa ke eena). 
Mofuta ona ha o etse hore motho a tsoe Islamong 
ebile ha o bake hore a hlole Mollong ka ho sa feleng 
empa  o  fokotsa  phethahalo  ea  Tawheed  (Eleng 
bonngoe ba Molimo) e tlamang. 
Mofuta oa boraro: Shirk e patiloeng; Bopaki ke 
polelo ea Moporofeta ﷺ: 




































































































































































 
 “A na nka le bolella ntho eo ke e ts'abang ho lona 
ho feta Masih Ad-Dajjaal?” Ba re: “E, oho Moromuoa 
oa Allah.” A re: “Ke shirk e patiloeng, motho o ema 
ho rapela, ebe o khabisa thapelo ea hae hobane a 
bona  batho  ba  mo shebile”.

2

  E  tlalehiloe  ke  Imam 
Ahmad bukeng ea hae ea Musnad, ho tsoa ho Abu 
Saeed Al-Khudri (Eka Allah A ka khahlisoa ke eena). 
Hape  ho  lumellehile  hore  Shirk  e  ka  aroloa  ka 
mefuta e ’meli feela: 
E Kholo le e Nyane. Ha e le Shirk e patiloeng, e 
kenella ho tsona ka bobeli; E ka ba Shirk e kholo, 
 

1

 E tlalehiloe Abu Dawud, ka nomoro ea (4980), le Ahmad ka ea (5/384). 

2

 E tlalehiloe ke Ibn Majah ka nomoro ea (4204) le Imam Ahmad ka ea (3/30). 

joaloka  Shirk  ea  baikaketsi;  hobane  ba  pata 
litumelo tsa bona tse fosahetseng ebe ba iketsa eka 
ke Mamoseleme ka ho Riyaa (thotlolo) le ka lebaka 
la ho ts'aba ho lahleheloa ke bophelo. 
Hape e ka ba Shirk e nyane joaloka Shirk ea Riyaa 
(thotlolo),  joalokaha  ho  boletsoe  ho  hadith  ea 
Mahmoud ibn Labid le ea Abu Sa’id tse boletsoeng 
ka holimo. Allah ke Eena ea fanang ka katleho. 
Thuto ea bohlano: Ihsaan 
Ts'iea  ea  Ihsaan:  Ke  ho  rapela  Allah  joalokaha 
eka u ea Mo bona, empa 'nete ke hore ha u Mo bone 
bophelong bona, Eena ke Eena Ea u bonang. 
Thuto ea bots'elela: Lipehelo tsa Thapelo 
Tsona li robong: 
Islam,  kelello  (ho  ba  le  kelello  e 
hlaphohetsoeng),  ho  khetholla  (ho  khetholla  se 
nepahetseng  ho  se  fosahetseng),  ho  tlosa  hadath 
(ts'ila e kholo), ho tlosa najasah (ho hloekisa 'mele, 
liaparo  le  sebaka  sa  thapelo),  ho  koahela  ‘awrah 
(bofeela), ho kena ha nako (ea thapelo), ho sheba 
nq'a ea Qiblah le niyyah (boikemisetso). 
Thuto ea bosupa: Lits'iea tsa Thapelo 
Li leshome le metso e mene (14): 
Ho  ema  haeba  ha  ho  khonahala,  Takbeeratul-
Ihraam  eleng  takbeer  ea  pele  thapelong,  ho  bala 
(Al-Faatihah) pula maliboho, rukū‘ (ho inama / ho 

tonama), ho ema kamor’a rukū‘, sujūd (ho oa fats'e 
ka  sefahleho)  ka  litho  tse  supileng  tsa  'mele,  ho 
phahama ho tsoa ho sujūd, ho lula pakeng tsa sujūd 
tse peli, khutso le botsitse (tuma’neenah) liketsong 
tsohle, tatellano pakeng tsa lits'iea, tashahhud ea ho 
qetela,  ho  lula  bakeng  sa  eona,  ho  rapella 
Moporofeta ﷺ le ho fana ka tasleem tse peli. 
Thuto ea borobeli: Lintho tse tlamang tsa 
Thapelo 
Li robeli (8): 
Li-takbeer  tsohle  ntle  le  Takbeeratul-Ihraam 
eleng ea pele, ho re: “Sami‘allaahu liman hamidah” 
e  bolelang  hore  Allah  O  utloa  ba  Mo  rorisang, 
bakeng  sa  Imam  le  ea  rapelang a  le  mong,  ho  re: 
“Rabbanaa  wa  lakal-hamd”  Morena  oa  rona 
lithoriso  ke  tsa  hao,  bakeng  sa  bohle,  ho  re: 
“Subhaana  Rabbiyal-‘Adheem”“Khanya  e  be  ho 
Morena oaka E Moholo.” ho rukū‘, ho re: “Subhaana 
Rabbiyal-A‘laa”“Khanya  e  be  ho  Morena  oaka  Ea 
Phahameng.” 
ho  sujūd  ho  re:  “Rabbighfir  lee”Morena  oaka 
Nts'oarele, pakeng tsa sujūd tse peli, tashahhud ea 
pele le ho lula bakeng sa eona. 
Thuto ea borobong: Tlhaloso ea 
Tashahhud 
Ke hore a re: 

"At-tahiyyatu Lillahi was-salawatu wat-tayyibat, 
As-salamu  alayka  ayyuhan-Nabiyyu  wa 
rahmatullahi  wa  barakatuh.  As-salamu  alayna  wa 
ala ibadillahis-salihin. Ash-hadu anlaa ilaha illallah 
wa  ash-hadu  anna  Muhammadan  `abduhu  wa 
rasuluhu."  (Litumeliso  tsohle,  lithapelo  le  lintho 
tsohle tse molemo ke tsa Allah. Khotso e be holim'a 
hau,  Uena  Moporofeta  le  mohau  oa  Allah  le 
litlhohonolofatso tsa hae. Khotso e be holim'a rona 
le  holim'a  bahlanka  ba  lokileng  (halalelang)  ba 
Allah. Ke fana ka bopaki ba hore ha ho na molimo 
ofe kapa ofe o lokeloang ke khumamelo kantle ho 
Allah 'me ke fana ka bopaki ba hore Muhammad ke 
mohlanka le moromuoa oa Hae). 
Ka  mor'a  moo,  o  rapella  Moporofeta  ﷺ  le  ho 
romela litlhohonolofatso ho eena, a re: “Allahumma 
salli  ‘ala  Muhammadin  wa  ‘ala  ali  Muhammad, 
kama  sallayta  ‘ala  Ibrahima  wa  ‘ala  ali  Ibrahim, 
innaka  Hamidum  Majeed.  Wa  barik  ‘ala 
Muhammadin wa ‘ala ali Muhammad, kama barakta 
‘ala Ibrahima wa ‘ala ali Ibrahim, innaka Hamidum 
Majeed”  (Oho  Allah,  romela  mohau  le 
litlhohonolofatso  tsa  Hao  ho  Muhammad  le  ba 
lelapa la Muhammad, joalokaha U rometse mohau 
le  litlhohonolofatso  ho  Ibrahim  le  ba  lelapa  la 
Ibrahim. Kannete U ea rorisoang, Ea khanyang. ’Me 
U romele litlhohonolofatso tsa Hau ho Muhammad 
le  ba  lelapa  la  Muhammad,  joalokaha  U  rometse 

litlhohonolofatso tsa Hao ho Ibrahim le ba lelapa la 
Ibrahim.  Kannete  U  Ea  Rorisoang,  Ea 
Hlomphehang). 
Ho tashahhud ea ho qetela ebe o kopa ts'ireletso 
ho Allah khahlanong le kotlo ea Jahannam (Lihele) 
le kotlo ea lebitla le liteko tsa bophelo le lefu le teko 
ea Masih Ad-Dajjaal. Ebe o khetha lithapelo tseo a 
batlang ho li etsa, haholo-holo tse tlalehiloeng, tse 
kang: 
“Allahumma a'inni 'ala dhikrika, wa shukrika, wa 
husni  'ibadatika,  Allahumma  inni  dhalamtu  nafsi 
dhulman  kathiran,  wa  laa  yaghfirud-dhunuba  illa 
Anta, faghfir li maghfiratan min 'indika, warhamni, 
innaka  Antal-Ghafoorur-Raheem”  (Oho  Allah, 
nthuse ho U hopola, ho U leboha le ho U sebeletsa 
hantle. Oho Allah, ke iphoselitse haholo ’me ha ho 
ea ts'oarelang libe ntle le Uena, kahoo nts'oarele ka 
ts'oarelo  e  tsoang  ho  Uena  ’me  U  nkhauhele. 
Kannete U Ea ts'oarelang, Ea Mohau). 
Haele  sebakeng  sa  tashahhud  ea  pele,  o  ema 
kamor’a  shahadatain  ho  ea  ho  rak‘ah  ea  boraro 
sebakeng  sa  thapelo  ea  Dhuhr,  ‘Asr,  Maghrib  le 
‘Ishaa. Haeba a rapella Moporofeta ﷺ ho molemo, ka 
lebaka la kakaretso ea hadith, ebe oa ema ho ea ho 
ea boraro. 
Thuto ea leshome: Sunan tsa Thapelo 
Tse ling tsa tsona ke: 

1- Du‘aa ea ho bula (istiftaah). 
2- Ho beha letsoho le letona holim’a le lets'ehali 
sefubeng ha a eme, pele ho rukū‘ le kamor’a eona. 
3-  Ho  phahamisa  matsoho  ka  menoana  e 
kopaneng e otlolohileng, malekana le mahetla kapa 
litsebe ha a etsa takbeer ea pele (eleng hore Allah O 
Moholo-holo), ha a ea rukū‘, ha a phahama ho tsoa 
ho eona le ha a ema ho tloha tashahhud ea pele ho 
ea ho ea boraro. 
4- Ho pheta lithoriso ka makhetlo a fetang le le 
leng ha u le rukū‘ le sujūd. 
5- Ho eketsa ho feta “Rabbanaa wa lakal-hamd” 
kamor’a ho ema ho tloha rukū‘ le ho eketsa du‘aa 
pakeng tsa sujūd tse peli. 
6- Ho etsa hore hlooho e be moleng o le mong le 
mokokotlo ka nako ea rukū‘. 
7- Ho suthisetsa litsoe hole le mahlakore a 'mele 
le mpa hole le lirope le lirope hole le moomo ha u le 
Sujud. 
8- Ho phahamisa liphaka hole le lefatše ha a le 
sujūd moo a behang phatla teng. 
9-  Ho  lula  holim’a  leoto  le  lets'ehali  le 
phuthiloeng le ho phahamisa  le  letona tashahhud 
ea pele le pakeng tsa sujūd tse peli. 
10-  Ho  lula  ka  mokhoa  oa  Tawarruk  ho 
Tashahhud ea ho qetela  thapelong  ea  likarolo tse 
tharo kapa tse 'ne eona ke: ho lula ka libono fats'e 
ha leoto le lets'ehali le potetse tlas'a le letona 'me le 

letona lona le eme ka menoana. 
11-  Ho  supa  ka  monoana  oa  bosupa  ho 
tashahhud ea pele le ea bobeli ho tloha ha a lula ho 
fihlela qetellong le ho o sisinya ha a etsa du‘aa. 
12-  Ho  rapella  le  ho  romella  mahlohonolo  ho 
Muhammad le ba lelapa la hae le ho Ibrahim le ho 
ba lelapa la hae, ho tashahhud tulong ea pele. 
13-  Ho  etsa  du‘aa  ho  tashahhud  tulong  ea  ho 
qetela. 
14-  Ho  phahamisa  lentsoe  thapelong  ea  Fajr 
(hoseng),  Jumu‘ah  (thapelo  ea  mots'eare  ea 
Labohlano),  Eid  eleng  matsatsi  a  keteko  tse  peli, 
Istisqaa thapelo ea ha ho kopuoa pula le rak‘ah tse 
peli tsa pele tsa Maghrib le ‘Ishaa. 
15- Ho bala ka lekunutu ho thapelo ea Dhuhr le 
‘Asr le raka‘ah ea boraro ea Maghrib le tse peli tsa 
ho qetela tsa ‘Isha. 
16- Ho bala ho fetang Al-Fatihah (pula maliboho) 
ho tsoa ho Qur’an le ho boloka sunan (lintle) tse ling 
tsohle tse tlalehiloeng, joaloka ho eketsa “Rabbanaa 
wa  lakal-hamd”  kamor’a  rukū‘  bakeng  sa  imam 
(moeta-pele),  ma’mum  (ea  rapelang  kamor'a 
Imam) le ea rapelang a le mong le ho beha matsoho 
mangoleng ka menoana e bulehileng ha a le rukū‘. 
Thuto ea Leshome le Motso o Mong: Lintho 
tse Senyang Thapelo 
Ke tse robeli: 

1- Puo kahar'a thapelo: Ho bua ka boomo u ntse 
u hopola ebile u tseba. Empa ea lebalang kapa ea sa 
tsebeng thapelo ea hae ha e senyehe. 
2- Lits'eho: Ho ts'eha ha u ntse u rapela. 
3- Ho ja. 
4- Ho noa. 
5- Ho hlahisa bofeela (ho tsola). 
6- Ho kheloha haholo nqa ea qiblah. 
7-  Ts'its'inyeho  tse  sa  hlokeheng  tse  ngata 
haholo ka tatellano nakong ea thapelo. 
8-  Ho  senyeha  ha  taharah  (ho  lahleheloa  ke 
wudhu). 
Thuto ea leshome le metso e 'meli: Maemo 
a Wudhu (maemo ao kantle ho ona Wudhu 
eke keng ea amoheleha). 
Ke a leshome: 
Islam,  kelello,  ho  khetholla  (botle  ho  bobe), 
niyyah  (boikemisetso),  ho  tsoela  pele  ka 
boikemisetso ho fihlela a qeta taharah, ho khaotsa 
ha  ntho  e  tlamang  wudhu,  ho  itlhoekisa  (istinja 
kapa  istijmar)  pele  ho  wudhu,  hore  metsi  e  be  a 
hloekileng  (tahur)  le  a  lumelletsoeng,  ho  tlosa  se 
thibelang metsi ho fihla letlalong le ho kena ha nako 
ea  thapelo  ho  motho  ea  lulang  a  na  le  hadath  e 
tsoelang pele. 

Thuto ea leshome le metso e meraro: 
Lintho tse tlamang tsa Wudhu 
Li ts'eletse (6): 
Ho hlatsoa sefahleho (ho kenyeletsa ho hlatsoa 
lehano le ho hloekisa linko ka metsi ), ho hlatsoa 
matsoho ho fihla litsoeng, ho pholla hlooho kaofela 
(ho kenyeletsa litsebe), ho hlatsoa maoto ho fihla 
maqaqailaneng, tatellano le ho etsa ka tatellano e sa 
khaotseng.  Ho  khothaletsoa  ho  pheta  ho  hlatsoa 
sefahleho, matsoho le maoto makhetlo a mararo le 
ho hlatsoa lehano le  linko ka makhetlo a mararo; 
empa  setlamo  ke  hang  feela.  Haele  ho  pholla 
hlooho,  ha  ho  khothaletsoe  ho  pheta,  ho  latela 
hadith tse nepahetseng. 
Thuto ea leshome le metso mene: Lintho 
tse Senyang Wudhu 
Ke tse ts'eletseng: 
Se tsoang litseleng tse peli (lithong tsa botona le 
bots'ehali),  lits'ila  tse  ngata  tse  mpe  tse  tsoang 
’meleng, ho lahleheloa ke kelello ka boroko kapa ka 
ntho  e  ’ngoe,  ho  ama  litho  tsa  botona  kapa 
bots'ehali ka letsoho ntle le ts'ireletso, ho ja nama 
ea kamele le ho tlohela Islam (riddah) — Allah A re 
sireletse. 
Tlhokomeliso ea bohlokoa:  Ho hlatsoa mofu ha 
ho robe  wudhu  ka  maikutlo a nepahetseng  ka  ho 
fetisisa  ho  ba  bangata  ba  litsebi,  hobane  ha  ho 

bopaki bo tiileng. Empa haeba letsoho la motho ea 
hlatsoang le ama setho sa botona kapa bots'ehali ba 
mofu ntle le ts'ireletso, o tlameha ho etsa wudhu. 
Se tlamehang ho eena ke hore a se ke a ama litho 
tsa  botona  kapa  bots'ehali  tsa  mofu  ntle  le  ka 
sesireletso.  Hape,  ho  ama  mosali  ha  ho  robe 
bohloeki  (wudhu)  ka  ho  felletseng  ebang  ke  ka 
takatso  kapa  ntle  le  takatso,  ho  latela  maikutlo  a 
matla  a  barutehi,  ha  feela  ho  se  na  se  tsoang. 
Hobane Moporofeta ﷺ o ile a aka ba bang ba basali 
ba hae ebe o rapela a sa etsa wudhu hape. 
Haele  seo  Allah  Ea  Matla  Ohle  A  se  buang 
litemaneng tsa An-Nisa le Al-Ma'idah: 
...﴿























...﴾ 
 ﴾…kapa  le  amme  basali…﴿  [An-Nisa:  43]  [Al-
Ma’idah:  6],  se  boleloang  ka  eona  ke  thobalano 
(jima‘),  ho  latela  maikutlo  a  nepahetseng  har’a 
barutehi. Ana ke maikutlo a Ibn ‘Abbās (Eka Allah A 
ka khotsofatsoa ke eena le ntat’ae) le sehlopha sa ba 
pele Salaf le ba morao. ’Me Allah ke Eena Ea fanang 
ka katleho tsohle. 
Thuto ea leshome le metso e mehlano: Ho 
ikhabisa ka mekhoa e metle ea islamo e 
lumellehileng bakeng sa Mamoseleme ohle 
Har’a  eona  ke:  'nete,  ho  ts'epahala,  bohloeki, 
lihlong, sebete, seatla se bulehileng, botšepehi, ho 

ipoloka hole le tsohle tseo Allah A li hanetseng, ho 
ba moahi ea molemo le ho thusa ba hlokang ho ea 
ka  bokhoni  le  mekhoa  e  meng  e  metle  eo  Qur’an 
kapa Sunnah e e bonts'itseng. 
Thuto ea leshome le metso  e ts'eletseng: 
Ho Khomarela Mekhoa ea Boits'oaro ea Islam 
Har’a eona ke: ho fana ka Salam (tumeliso), ho ba 
le sefahleho se thabileng, ho ja le ho noa ka letsoho 
le letona, ho re “Bismillah” qalong le ho rorisa Allah 
qetellong, ho rorisa Allah kamor'a ho thimola le ho 
rapella  ea  thimotseng  haeba  a  rorisitse  Allah,  ho 
etela ba kulang, ho latela (felehetsa) mofu bakeng 
sa thapelo le lepato le mekhoa e loketseng ha o kena 
kapa o tsoa Masjid kapa lapeng, ha o le leetong le ho 
batsoali, beng ka uena, baahisani, batho ba baholo 
le  ba  banyenyane,  ho  lebohela  lesea  le  sa  tsoa 
tsoaloa,  ho  hlohonolofatsa  lenyalo,  ho  ts'elisa  ba 
hlokofalitsoeng le mekhoa e meng ea Islam mabapi 
le ho apara le ho hlobola liaparo. 
Thuto ea leshome le metso e supileng: 
Temoso ka Shirk le mefuta ea libe 
Har’a  tsona  ke:  libe  tse  supileng  tse  timetsang 
(motho): Shirk (ho kopanya Allah khumamelong le 
melimo ea bohata), boloi, ho bolaea motho eo Allah 
A  sa  lumellang  hore  a  bolaoe ntle  le ka  lebaka  le 
lumelletsoeng, ho ja riba (tsoala licheleteng), ho ja 

leruo  la  likhutsana,  ho  baleha  ntoeng  le  ho 
etselletsa  basali  ba  hloekileng  (ka  bohlola),  ba  sa 
tsebeng bobe, ba lumelang. 
Hape ho kenyeletsa: ho se hlomphe batsoali, ho 
khaola  likamano  tsa  lelapa,  bopaki  ba  bohata, 
likano tsa bohata, ho utloisa moahisani bohloko, ho 
ts'olla  mali,  ho  ja  thepa  ea  batho,  ho  noa  tai,  ho 
becha (gambling), ho seba, ho jala mashano le tse 
ling  tseo  Allah  kapa  Morumuoa  oa  Hae  ﷺ  A  li 
hanetseng. 
Thuto ea leshome le metso e robeli: Ho 
lokisetsa mofu, ho mo rapella le ho mo pata 
Lintlha ke tsena: 
Ea pele: Ho khothaletsoa ho ruta motho ea haufi 
le  ho  shoa  hore  a  re:  “Lā  ilāha  illāllāh”,  ho  latela 
polelo ea Moporofeta ﷺ: 






























 
 “Laelang  ba  haufi  le  lefu  hore  ba  re:  ‘Lā  ilāha 
illāllāh’.”

1

 E tlalehiloe ke Muslim bukeng ea hae ea 
Sahih, Se boleloang ka “bafu” ho tlaleho ena ke ba 
haufi le lefu, bao mats'oao a lefu a seng a bonahala 
ho bona. 
Ea  bobeli:  Ha  lefu  le  tiisitsoe,  mahlo  a  hae  a 
koaloa,  ’me  mohlare  oa  hae  oa  tlamisoa,  hobane 
sena se tiisitsoe ke Sunnah. 
 

1

 E tlalehiloe ke Muslim ka nomoro ea (916-917). 

Ea boraro: Ho  hlatsoa mofu oa Lemoseleme ke 
setlamo  ntle  le  haeba  e  le  shaheed  ea  shoetseng 
ntoeng. Eena ha a hlatsuoe kapa ho rapelloa empa o 
patoa ka liaparo tsa hae hobane Moporofeta ﷺ ha a 
ka a hlatsoa ba bolailoeng ntoeng ea Uhud, ebile ha 
a ka a ba rapella. 
Ea bone: Mokhoa oa ho hlatsoa mofu: 
Ho ts'oanetse hore ho koaeloe litho tsa hae tsa 
bofeela ebe o phahamisoa hanyenyane ’me mpa ea 
hae e pepetoa ka bonolo. Ea mo hlatsoang a tlamise 
letsoho la hae ka lesela kapa ntho e ts'oanang ebe o 
mo hloekisa ka lona, a mo etse wudhu joaloka ea 
thapelo.  Ebe  o  hlatsoa  hlooho  le  litelu  tsa  hae  ka 
metsi  le  Sidr  kapa  ntho  e  ts'oanang,  a  qale  ka 
lehlakore le  letona  ebe  le lets'ehali.  O  pheta  sena 
lekhetlo  la  bobeli  le  la  boraro,  a  ntse  a  feta  ka 
letsoho mpeng nako le nako, haeba ho tsoa ho hong, 
oa  e  hlatsoa  ’me  a  koale  sebaka  sa  ka  morao  ka 
k’hothone  kapa  ntho  e  ts'oanang.  Haeba  e  sa 
thibehe,  ho  sebelisoa  seretse  se  hloekileng  kapa 
mekhoa  ea  bongaka  ea  kajeno  joaloka 
sekhomaretsi. 
O pheta bohloeki hape ’me haeba a sa hloeka ka 
makhetlo  a  mararo,  ho  ka  eketsoa  ho  isa  ho  a 
mahlano kapa a supileng. Ebe o mo omisa ka lesela, 
a  mo  tlotsa  ka  monko  o  monate  libakeng  tse 

kobehang  le  moo  a  neng  a  khumama  teng 
thapelong. Haeba a mo tlotsa ’mele ohle ho molemo. 
Le  masela  a  ho  mo  phuthela  a  ka  nkhisoa  ha 
monate. Haeba litelu tse holim'a molomo tlas'a nko 
kapa  manala  li  le  telele,  li  ka  khaoloa  empa  ho  li 
tlohela  ha  ho  na  molato.  Ha  ho  lumelloe  ho  kuta 
moriri oa hae kapa ho mo bolotsa (ho rola katiba), 
hobane  ha  ho  bopaki.  Mosali  o  luuoa  moriri  ka 
mekhoa e meraro, ebe o o siea kamorao. 
Ea bohlano: Ho phuthela mofu 
Ho molemo hore monna a phutheloe ka masela a 
mararo  a  masoeu  e  sebe  hempe  kapa  tuku, 
joalokaha  ho  entsoe  ho  Moporofeta  ﷺ.  Haeba  a 
phutheloa ka hempe, seaparo le lesela le leng ha ho 
na bothata. 
Mosali  o  phutheloa  ka  masela  a  mahlano: 
seaparo, sekh'afo sa hlooho, seaparo se ka tlaase le 
masela  a  mabeli  a  ho  phuthela.  Ngoana  a  ka 
phutheloa ka lesela le le leng ho isa ho a mararo, ’me 
ngoanana ka hempe e telele le masela a mabeli. 
Bonyane ho hlokahalang ho bohle ke lesela le le 
leng le koaelang ’mele ohle. Haeba mofu a ne a le 
boemong ba ihram ea ho etsa umrah kapa Hajj, o 
hlatsuoa ka metsi le sidr (eleng tse ling tsa lifate), a 
phutheloe ka liaparo tsa hae tsa ihram ’me hlooho 
le  sefahleho  ha  li  koaeloe  hape  ha  a  tlotsoe  ka 
senkhisa ha monate, hobane o tla tsoha ka Letsatsi 
la Kahlolo a ntse a re “Labbayk”. Mosali ea neng a le 

boemong  ba  ihram  o  phutheloa  joaloka  ba  bang, 
empa ha a tlotsoe ka senkhisa ha monate ebile ha a 
apare niqab kapa liatlana leha ho le joalo, sefahleho 
le matsoho a hae li lokela ho koaeloa ka lesira leo a 
phuthetsoeng  ka  lona  joalokaha  ho  hlalositsoe 
pejana mokhoa oa ho lokisa basali ba hlokahetseng. 
Ea  bots'elela:  Ba  nang  le  tokelo  ea  ho  hlatsoa 
mofu le ho mo rapella 
Ea filoeng taelo ke mofu ea lokelang ho etsa sena, 
ebe ntatae, ebe ntatae-moholo, ebe ba haufi-ufi ho 
latela banna ba lelapa. 
Bakeng sa mosali, ea mo hlatsoang pele ke eo a 
mo khethileng, ebe ’m'ae, ebe nkhonoae, ebe basali 
ba lelapa ba haufi. Monna le mosali ba ka hlatsoana; 
hobane  Abu  Bakr  (Eka  Allah  A  ka    khahlisoa  ke 
eena) o ile a hlatsuoa ke mosali oa hae le Ali (Eka 
Allah A ka  khahlisoa ke eena) a hlatsoa mosali oa 
hae Fatimah (Eka Allah A ka  khahlisoa ke eena). 
Ea bosupa: Mokhoa oa ho rapella mofu: 
Ho etsoa takbeer makhetlo a mane 'me kamor'a 
ea  pele  ho  baloa:  Al-Fatihah  (le  surah  e 
khuts'oanyane  haeba  ho  khoneha);  ka  lebaka  la 
hadith ea 'nete e phetoang ka sena ho tsoa ho Ibn 
Abbas (Eka Allah A ka  khahlisoa ke eena), ebe ho 
etsoa  takbir  ka  lekhetlo  la  bobeli  'me  o  rapella 
Moporofeta  ﷺ  joalokaha  ho  etsoa  ho  tashahhud 
kamor’a takbīr ea boraro: ho etsoa du‘ā bakeng sa 
mofu, ho thoe: “Oho Allah! Ts'oarela ba phelang ba 

rona  le  bafu  ba  rona,  ba  teng  le  ba  sieo,  ba 
banyenyane le ba baholo ba rona, banna le basali ba 
rona.  Oho  Allah!  Mang  kapa  mang  eo  U  mo  fang 
bophelo  har'a  rona,  mo  fe  bophelo  a  ntse  a  le 
kahar'a Islam 'me mang kapa mang eo U mo etsang 
hore a shoe har'a rona, mo etse hore a shoe a ntse a 
le tumelong. Oho Allah! Mo ts'oarele, mo hauhele, 
mo fe boiketlo, mo inele matsoho metsing, etsa hore 
kamohelo  ea  hae  e  be  e  hlomphehang,  U  atolose 
lebitla la hae, U mo hlatsoe ka metsi, lehloa le sefako 
'me U mo hloekise. Oho Allah! Hloekisa libe tsa hae 
joalokaha  seaparo  se  sesoeu  se  hloekisitsoe 
lits'ileng  'me  U  nkele  lehae  la  hae  sebaka  ka  le 
betere le lelapa la hae ka le betere 'me U mo kenye 
Leholimong,  U  be  U  mo  sireletse  mahlomoleng  a 
lebitla  le  mahlomoleng  a  Mollo  oa  Lihele,  U  etse 
hore lebitla la hae le pharalle bakeng sa hae, 'me u 
le bonesetse khanya. Oho Allah! U se ke ua re amoha 
moputso oa hae 'me U se ke ua re khelosa kamor'a 
hae”, ebe o etsa Takbir ea Bone, ebe o etsa Taslim e 
le 'ngoe ka lehlakoreng le letona. 
Ho  khothaletsoa  hore  motho  a  phahamise 
matsoho ka takbeer e ’ngoe le e ’ngoe. Haeba mofu 
e  le  mosali  ho  thoe:  “Oho  Allah,  mo  ts'oarele…” 
haeba ba shoeleng e le ba babeli ho hothoe: “Oho 
Allah, ba ts'oarele bobeli ba bona…” haeba e le ba 
bangata ho sebelisoa bongata ho thoe: “Oho Allah, 
ba ts'oarele…” empa haeba e le lesea (le shoeleng le 

sa le le nyenyane), ho na le ho mo etsetsa du'a ea 
ts'oarelo  ho  etsoa  du‘ā  e  ’ngoe  e  khethehileng 
(joalokaha ho tla latela): “Oho Allah! Mo etse e be 
moetapele  ea  ba  etellang  pele  (Leholimong)  le 
letlotlo  ho  batsoali  ba  hae  le  moemeli  ea 
amohelehang. Oho Allah! Ka eena, imetsa sekala sa 
liketso tsa bona tse ntle ’me o ba ekeletse moputso 
’me  mo  kopanye  le  ba  lokileng  ba  fetileng  har’a 
balumeli ’me U mo behe tlhokomelong ea Ibrahim 
(Abrahama, khotso e be holim’a hae), ʼme ka mohau 
oa Hao, mo sireletse kotlong ea Mollo.” 
Sunnah ke hore Imam a eme haufi le hlooho ea 
monna le bohareng ba mosali. Haeba ho na le bafu 
ba  bangata,  monna  o  behoa  haufi  le  imam  ’me 
mosali  a  be  haufi  le  Qiblah.  Haeba  ho  na  le  bana 
hammoho  le  bona,  moshanyana  o  beoa  pele  ho 
mosali,  ebe  mosali  ebe  ngoanana.  Hlooho  ea 
moshanyana  e  ba  haufi  le  hlooho  ea  monna  ’me 
bohareng ba mosali bo be haufi le hlooho ea monna. 
Ka mokhoa o ts'oanang, hlooho ea ngoanana e ba 
haufi le hlooho ea mosali, ’me bohareng ba hae bo 
be  haufi  le  hlooho  ea  monna.  Batho  bohle  ba 
rapelang ba ema kamor'a Imam. Empa haeba e le 
motho a le mong ’me a sa fumane sebaka kamor'a 
Imam, o ema ka lehlakoreng la hae le letona. 
Ea borobeli: mokhoa oa ho pata mofu: 
Ho khothaletsoa hore ho chekoe lebitla ho fihlela 
thekeng la monna, ho ba le lephao le le leng kahare 

ho lebitla ka lehlakoreng la Qiblah, ho beha mofu ka  
lephaong lena ka lehlakore le letona, le ho lokolla 
mafito le ho a tlohela moo. Sefahleho ha sea lokela 
ho pepesoa ebang ke sa monna kapa sa mosali. Ebe 
litene  li  lokela  ho  beoa  kamorao  ho  eena  ho 
sireletsa  setopo  mobung.  Haeba  litene  li  sa 
fumanehe, ho lokela ho beoa ntho efe kapa efe e tla 
thibela hore setopo se otloe ka mobu kapa majoe ho 
beoa mapolanka kapa lithupa. Ho khothalletsoa ho 
re "Bismillah wa 'alaa millati rasulillah / Ka Lebitso 
la Allah le  ho ea ka tsela ea Morumuoa oa Allah". 
Lebitla  le  ba  le  bophahamo  ba  letsoho  le  le  leng, 
majoana  a  manyenyane  a  lokela  ho  beoa  holim'a 
lona 'me le lokela ho noesetsoa haeba ho khoneha. 
Ho  lumelloa  hore  ba  tsamaeang  le  jenazah  ba 
eme  haufi  le  lebitla  ’me  ba  rapelle  mofu  hobane 
Moporofeta ﷺ ha a qeta ho pata mofu o ne a ema 
holim’a lebitla a re: 


























































 
 “Kopelang  ngoana  oa  bo  lona  ts'oarelo,  ’me  le 
mo  kopele  botsitso  hobane  hona  joale  o  ntse  a 
botsoa”

1

. 
Ea borobong: Ho lumelletsoe hore motho ea sa 
kang  a  rapella  mofu  pele  a  mo  rapelle  kamor’a 
lepato; 
 

1

 E tlalehiloe ke Abu Dawud ka nomoro ea (3221) le Al-Hakim (3/399). 

Hobane Moprofeta ﷺ o entse joalo, ha feela nako 
e  pakeng  tsa  lepato  le  thapelo  e  le  ka  tlaase  ho 
khoeli; ho seng joalo ha e lumellehe. Moporofeta ﷺ 
ha  a  ka  a  rapella  motho  lebitleng  leha  e  le  ofe 
kamor'a hore khoeli e fete mofu a se a bolokiloe. 
Ea leshome: Ha ho lumelloe hore lelapa la mofu 
le phehele batho; Sena se ipapisitse le polelo ea Jarir 
ibn Abdullah al-Bajali (Eka Allah A ka khotsofatsoa 
ka eena) ea ileng a re: 










































































 
 “Re ne re nka ho bokana ho ea ho lelapa la mofu 
le  ho  il'o  ja  kamor’a  lepato  e  le  karolo  ea  ho  lla 
mosoang (niyāhah)”

1

 E tlalehiloe ke Imam Ahmad 
ka Isnad e Hasan, 
Empa ho phehela bona kapa baeti ba bona ha ho 
na  bothata.  Hape  ho  khothaletsoa  hore  beng  ka 
bona  le  baahisani  ba  ba  phehele  hobane 
Moporofeta  ﷺ  ha  a  utloa  ka  lefu  la  Ja'far  ibn  Abi 
Talib  (Eka  Allah  A  ka  khotsofale  ke  eena)  o  ile  a 
laela hore lelapa la hae le pheheloe, a re: 




























 
 “Ba hlahetsoe ke ntho e ba phathahantseng”

2

. 
Ha  ho  na  molato  hore  lelapa  la  mofu  le  meme 
 

1

  E  tlalehiloe  ke  Ibn  Majah,  ka  nomoro  ea  (1612)  le  Imam  Ahmad  ka  ea 
(2/204). 

2

  Muslim Al-Janaa’iz  (976), An-Nasāi Janaa’iz  (2034), Abu  Dawud Janaa’iz 
(3234), Ibn Majah se boletsoeng ka Janaa’iz (1569), Ahmad (2/441). 











[image: ] 
29 
baahisani kapa ba bang ho ja lijo tseo ba li fuoeng 
’me sena ha se na nako e lekanyelitsoeng ho latela 
molao oa Islam. 
Ea leshome le  motso  o  mong: Ha  hoa  lumelloa 
hore mosali a ilele mofu matsatsi a fetang a mararo 
ntle le ha e le monna oa hae. 
Mosali o tlameha ho ilela monna oa hae likhoeli 
tse 'ne le matsatsi a leshome ntle le haeba a imme, 
moo teng  a tla  ilela  ho  fihlela  a  pepa.  Sena  ke ka 
lebaka la Sunnah e nepahetseng ea Moporofeta ﷺ. 
Ha hoa lumelloa hore monna a ilele baamani le 
eena kapa motho ofe kapa ofe. 
Ea leshome le metso e ’meli: Ho lumelletsoe hore 
banna ba etele mabitla nako le nako ho ea rapella 
bafu, ho ba kopela mohau le ho ikhopotsa ka lefu le 
bophelo ba kamor'a lefu; 
ho ea ka polelo ea Moporofeta ﷺ: 








































 
 “Etelang  mabitla  hobane  a  le  hopotsa  bophelo 
ba kamor'a lefu”

1

 E tlalehiloe ke Muslim ho Sahih ea 
hae. 
ʼMe  ﷺ  O  ne  a  ruta  Sahabah tsa hae  hore  ha  ba 
etela mabitla ba re: 


















































































 

1

  E tlalehiloe ke Ibn Majah  ka nomoro ea (1569) 'me ea netefatsoa ke Al-
Albani. 





































































 “ASSALAMU ’ALAIKUM AHLAD-DIYAAR MINAL 
MU’MINIIN  WAL  MUSLIMEEN,  WA  INNA  INSHAA 
ALLAHU  BIKUM  LAAHIQUUN,  NAS'ALULLAHA 
LANAA  WA  LAKUMUL  ‘AAFIYAH. 
YARHAMULLAHU  AL-MUTAQADDIMEEN  MINNA 
WAL-MUSTA'KHIREEN”  (Khotso e be ho lona, lona 
baahi  ba  mabitla  har’a  balumeli  le  Mamoseleme. 
Rona, ka thato ea Allah, re tla le latela. Re kopa Allah 
hore a re fe bophelo bo botle le lona. Allah a hauhele 
ba pele le ba morao har’a rona).

1

 
Haele  basali,  ha  ba  lumelloe  ho  etela  mabitla 
hobane  Moporofeta  ﷺ  o  ile  a  rohaka  basali  ba 
etelang mabitla. Hape ho ts'ohuoa hore sena se ka 
baka fitnah (teko) le ho hloka mamello. Ka mokhoa 
o ts'oanang ha ba lumelloe ho latela janazah ho ea 
mabitleng  hobane  Morumuoa  oa  Allah  ﷺ  o  ba 
hanetse ho etsa joalo. Haele ho rapella mofu kahar’a 
masjid kapa sebakeng sa thapelo ho lumelletsoe ho 
banna le basali ka ho ts'oana. 
Sena ke se neng se le bonolo ho se bokella [ho 
fihla  mona].  'Me  khotso  le  litlhohonolofatso  tsa 
Allah li be ho Moporofeta oa rona Muhammad le ho 
ba lelapa la hae le balateli ba hae bohle.
 

1

 E tlalehiloe ke Muslim ka nomoro ea (975). 

